《沁园春（无为灯夕上陆史君）》
唐代·杨元亨

一棹横江，问讯盟鸥，太守谓谁。道皇华使者，光风洒落。元宵三道，乐与民俱。宝榼金鞯，玉梅钗燕，斗鸭阑干花影嬉。人迎笑，似玉京春浅，长是灯时。

风流不减人知。算岳牧词人谁似之。把南楼风月，渚宫丘壑，竹西歌舞，行乐濡须。万斛金莲，满城开遍，朵朵留迎学士归。明年宴，看柑传天上，月在云西。

作者简介：（约公元六九o年前后在世）字不详，华州华阴人。生卒年均不详，约唐武后天授元年前后在世。武后时，为司府少卿兄元禧尝忤张易之，易之密奏元禧是杨素兄弟之后，素父子在隋有逆节，子孙不合供奉，于是左贬元亨为睦州刺史。易之诛后，复任京职。元亨后官至齐州刺史。元亨著有文集道卷，《两唐书志》传于世。